

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 8.martā Nr.89

(prot. Nr.4, 19.§)

**Par apbūves tiesības piešķiršanu**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, Civillikuma trešās daļas trešo A nodaļu, Ministru kabineta 2007.gada 30.oktobra noteikumu Nr.735 "Noteikumi par publiskas personas zemes nomu" 2.2.apakšpunktu, Daugavpils pilsētas domes (turpmāk – Dome) 2008.gada 10.aprīļa saistošo noteikumu Nr.21 “Par neapbūvēta zemesgabala nomas maksas apmēru” 2.punktu, izskatot VAS “Ceļu satiksmes drošības direkcija” vēstuli (reģ. Domē 21.02.2018. Nr.1.2.-7/335), ņemot vērā to, ka atbilstoši Ministru kabineta 2003.gada 29.aprīļa noteikumu Nr.242 “Satiksmes ministrijas nolikums” 5.24. punktam un Satiksmes ministrijas deleģēšanas līgumam VAS “Ceļu satiksmes drošības direkcija” uzdots par pienākumu Latvijā izveidot un uzturēt Nacionālā līmeņa elektromobiļu uzlādes staciju tīklu, realizējot Eiropas Savienības fonda projektu Nr.4.4.1.0/16/I/001 “Elektrotransportlīdzekļu uzlādes infrastruktūras izveidošana”, uzsākot projekta īstenošanas otro kārtu, Domes Pilsētbūvniecības un vides komisijas 2017.gada 24.oktobra sēdes protokola izrakstu Nr.8, Domes Attīstības komitejas 2018.gada 1.marta sēdes protokolu Nr.4, Domes Īpašuma komitejas 2018.gada 1.marta sēdes protokolu Nr.6 un Domes Finanšu komitejas 2018.gada 1.marta sēdes protokolu Nr.6, atklāti balsojot: PAR – 12 (J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), **Daugavpils pilsētas dome nolemj:**

1. Piešķirt VAS “Ceļu satiksmes drošības direkcija”, reģistrācijas Nr.40003345734, juridiskā adrese: Sergeja Eizenšteina iela 6, Rīga, apbūves tiesību elektromobiļu ātrās uzlādes stacijas izbūvei Daugavpils pilsētas pašvaldības īpašumā esošās zemes vienības ar kopējo platību 891 m2, kadastra apzīmējums 05000010416, Kandavas ielas 23A rajonā, Daugavpilī, daļai 50 m2 platībā (turpmāk-Zemesgabals) uz 10 (desmit) gadiem, noslēdzot līgumu par apbūves tiesības piešķiršanu.

2. Apstiprināt maksu par apbūves tiesību 68,00 EUR (sešdesmit astoņi eiro**)** gadā, kurā ietilpst arī maksa par teritorijas uzkopšanu.

3. VAS “Ceļu satiksmes drošības direkcija”:

3.1. visus darbus, kas saistīti ar elektromobiļu ātrās uzlādes stacijas izbūvi, veikt saskaņā ar spēkā esošajiem normatīvajiem aktiem;

3.2. bez atsevišķa pilnvarojuma reģistrēt apbūves tiesību zemesgrāmatā;

3.3. apmaksāt visus izdevumus, kas saistīti ar apbūves tiesības reģistrēšanu zemesgrāmatā.

4. Kontroli par lēmuma izpildi uzdot Daugavpils pilsētas domes izpilddirektores vietniecei T.Dubinai.

Pielikumā: Zemesgabala izvietojuma shēma.

Domes priekšsēdētājs *(personiskais paraksts)* R.Eigims